de cy cy de en cy de en id vi de en en de cy vi cy id cy cy cy cy de cy cy en ast oc en de cy
Ysbrydolwyd y gyfrol hon gan bwysigrwydd cynhenid Ystrad Fflur i Gymru a’r Cymru…
Yn ôl ym 1818 ymfudodd rhai teuluoedd o Geredigion i America, lle disgwylient well bywyd a gwlad yn llawn addewid…
Mae Hud Afon Arth yn cyfuno celf, barddoniaeth a hanes i bortreadu tirlun sy’n byrlymu â diwylliant…
Roedd gan Gymru draddodiad cryf o gyhoeddi llyfrau drwy danysgrifiad tan yn weddol ddiweddar. Byddaf yn darganfod enwau fy mamgu a’m tadcu yn aml ymysg rhestr tanysgrifwyr llyfrau a gyhoeddwyd yng Nghymru drwy’r 60au a’r 70au.
Fe’m hysbrydolwyd gan yr atgofion teuluol hyn, ynghyd â’r cyfuniad o benawdau dramatig gyda dyfodiad yr e-lyfr ac edwiniad cyhoeddi print, i ddychwelyd at y dull traddodiadol hwn wrth fentro i’r byd cyhoeddi gyda Gwasg Gwynfil. Mewn adwaith fwriadol i ddigideiddio, mae’r llyfrau i gyd yn rhai clawr caled, wedi eu hargraffu ar bapur o ansawdd uchel ac mewn niferoedd isel. Rhwymwyd pob cyfrol o’n cyhoeddiad cyntaf, Hud Afon Arth, â llaw gan Blair Bookbinding yn Aberystwyth gan ddefnyddio deunyddiau o’r ansawdd uchaf. Dyluniwyd y gyfrol i fod yn wrthrych hardd – teyrnged deilwng i’w chynnwys sy’n cyfuno celf, barddoniaeth a thraethodau llenyddol. Ein nod yw parhau i fugeulio’r manylion, yr ansawdd a’r cynnwys yn ddiwyd er mwyn creu llyfrau cain y bydd pobl am eu darllen a’u cadw.
Mae tanysgrifio i un o gyhoeddiadau Gwasg Gwynfil yn ffordd o ddod yn rhan o lyfr, yn llythrennol. Nid yn unig i weld eich enw mewn print, ond i atgoffa’r cenhedlaethau sydd i ddod eich bod wedi cefnogi’r cyhoeddiad. Bob tro y byddaf yn darganfod fy nheulu wedi eu rhestru fel tanysgrifwyr mewn hen lyfr, bydd yn codi gwên ar fy ngwyneb oherwydd y cysylltiad personol ychwanegol. Gobeithio y bydd Gwasg Gwynfil yn medru gwneud yr un peth dros filoedd o wyrion y dyfodol!
Gwasg Gwynfil, Y Sgwâr, Tregaron SY25 6JL
Amodau a Thelerau | Polisi Dychwelyd
Mae Gwasg Gwynfil yn un o gwmnïau Rhiannon Cyf. | Rhif Cofrestredig Cwmni 1417020 – Rhif TAW GB 341 8080 72